Thursday, April 26, 2012
Pidato Pasambahan Tantangan Kawajiban Urang Tuo taradok Anak
Label: Pidato Pasambahan Adaik
Juru Baso (Sipangka)
“Almaaluuna wal banuuna ziinatalhayaatiddunya”. Adopun harto dan anak adolah perhiasan di ateh dunia. Kalau mandapek anak laki-laki, bak mandapek ameh jo perak. Kalau mandapek anak parampuan, bak mandapek intan jo podi. Kanalah guno anak laki-laki; jikok barek manjunjuang di kapalo, panjang manyandang di ateh bahu, ringan manjinjiang pado jari. Indak mangana jariah payah, indak paduli jauh ampiang, ka panjapuik bela dek nagari. Kanalah guno anak parampuan; awuih kapamintak aia, lapa kapamintak nasi. Aco-aco rumah nan gadang, limpapeh korong jo kampuang, panimbang pacahan dalam nagari. Mako, tadirilah utang di mande jo bapak, di niniak jo mamak di ateh duo tigo pakaro. Nan partamo mangamatkan/mangazankan. Nan kaduo turun mandi; dikunyahkan kasai ditumbuakan badak, dibaok ka labuah ka tapian, cukuik jo ipa bisan. Nak tau jo ereang gendeang, adaik nagari urang namokan. Nan katigo sunnah rasul, wajib hukumnyo manuruik Islam. Nan kaampek mandidik/ manyarahkan ka taman pendidikan; nak tau jo alua nan tigo (tungku tigo sajarangan). Partamo aluran sarak, kaduo aluran adaik, katigo aluran pamarintahan. Salanjuiknyo, utang nan kalimo manikahkan, kutiko lah sampai patuik jo mungkin.
Subscribe to: Post Comments (Atom)
eng_Latn min_Latn min_Latn min_Latn min_Latn eng_Latn